დანართი №6
პირველადი სამედიცინო დახმარების კომპლექტი – თვითმფრინავები
1. კომპლექტის შიგთავსი
ა) კომპლექტი უნდა შედგებოდეს სათანადო და საკმარისი მედიკამენტებითა და ხელსაწყოებით. ამასთან, ეს კომპლექტი უნდა შეავსოს ექსპლუატანტმა დაგეგმილი ექსპლუატაციის მახასიათებლების გათვალისწინებით (ექსპლუატაციის ფარგლები, ფრენის ხანგრძლივობა, მგზავრების რაოდენობა და დემოგრაფიული მონაცემები და ა.შ.).
ბ) კომპლექტი უნდა მოიცავდეს:
ბ.ა) დოლბანდი (სხვადასხვა ზომის, მათ შორის სამკუთხა დოლბანდი);
ბ.ბ) დამწვრობის სახვევები (დიდი და მცირე ზომის);
ბ.გ) ჭრილობის სახვევები (დიდი და მცირე ზომის);
ბ.დ) წებოვანი სახვევები (სხვადასხვა ზომის);
ბ.ე) ანტისეპტიკური ჭრილობის გამწმენდი;
ბ.ვ) უსაფრთხო მაკრატელი;
ბ.ზ) ერთჯერადი ხელთათმანები;
ბ.თ) ერთჯერადი სარეანიმაციო საშუალება;
ბ.ი) ქირურგიული ნიღბები.
2. კომპლექტის განახლება
მუდმივად განახლებისათვის, კომპლექტი უნდა:
ა) შემოწმდეს პერიოდულად, რათა დადასტურდეს (რამდენადაც შესაძლებელია), რომ შიგთავსი ინახება ისეთ პირობებში, რაც შესაფერისია მათი დანიშნულებისამებრ გამოყენებისთვის;
ბ) შეივსოს რეგულარული ინტერვალებით, მათ ეტიკეტებზე მოცემული ინსტრუქციების შესაბამისად, ან როგორც ამას გარემოებები მოითხოვს; და
[bookmark: _GoBack]გ) ფრენისას გამოყენების შემდეგ შეივსოს პირველივე შესაძლებლობისას, როდესაც შესაძლებელია მათი შეცვლა.
სახელმძღვანელო ინფორმაცია (GM) – კომპლექტის მდებარეობა
კაბინაში კომპლექტის ადგილმდებარეობა, როგორც წესი, აღინიშნება საერთაშორისოდ ცნობილი ნიშნების გამოყენებით.
სახელმძღვანელო ინფორმაცია (GM) – კომპლექტის შიგთავსი
ექსპლუატანტს შეუძლია პირველადი დახმარების კომპლექტი შეავსოს  ექსპლუატაციის მახასიათებლების გათვალისწინებით, რისკების შეფასების საფუძველზე. რისკების შეფასება არ საჭიროებს სააგენტოს თანხმობას.
